b'\n_START_ARTICLE_\nTurbojugend\n_START_PARAGRAPH_\nTurbojugend er den internasjonale fanklubben til det norske rockebandet Turboneger. Medlemmene av Turbojugend kan gjenkjennes p\xc3\xa5 sine spesiallagde denimjakker (ogs\xc3\xa5 kalt \xc2\xabkutte\xc2\xbb) med Turboneger-logoen og \xc2\xabTurbojugend [avdelingsnavn]\xc2\xbb trykket p\xc3\xa5 baksiden. Logoen til Turbojugend Oslo kan ses p\xc3\xa5 nesten alle albumene Turboneger har laget._NEWLINE_Det er over 2300 avdelinger i verden, og alle avdelingene har aktive medlemmer.\n_START_SECTION_\nVerdens Turbojugend-dager\n_START_PARAGRAPH_\nEn gang i \xc3\xa5ret, vanligvis 8.-9. september, m\xc3\xb8tes Turbojugend-medlemmer fra hele verden i St. Pauli, Hamburg, Tyskland for \xc3\xa5 feire seg selv, Turboneger og punk rock generelt. Denne to dager lange festivalen blir kalt Welt Turbojugend Tage (norsk: Verdens Turbojugend-dager.) Det er konserter og m\xc3\xb8ter p\xc3\xa5 forskjellige klubber og barer.\n_START_SECTION_\nWelt Turbojugend Tage 5\n_START_PARAGRAPH_\n17. og 18. Juli 2009 vil Welt Turbojugend Tage 5 bli arrangert. Konsertene skal v\xc3\xa6re p\xc3\xa5 Knust ogs\xc3\xa5 i \xc3\xa5r.\n_START_SECTION_\nWelt Turbojugend Tage 4\n_START_PARAGRAPH_\nWelt Turbojugend Tage 4 ble arrangert i St. Pauli den 18. og 19. Juli 2008._NEWLINE_Konsertene var p\xc3\xa5 utestedet "Knust" som ligger i n\xc3\xa6rheten av Millerntor stadion.\n_START_SECTION_\nTurbojugend Oslo\n_START_PARAGRAPH_\nTurbojugend Oslo blir sett p\xc3\xa5 som den st\xc3\xb8rste Turbojugend-avdelingen i verden, sammen med Turbojugend St. Pauli. En av hovedgrunnene til dette er at logoen til Turbojugend Oslo finnes p\xc3\xa5 omtrent alle albumene til gruppa. Det er mange ikke-medlemmer som ser ut som medlemmer av Turbojugend Oslo. Grunnen til dette er at Turbojugend Oslos jakker kan kj\xc3\xb8pes p\xc3\xa5 Internett av alle, ogs\xc3\xa5 om de ikke er medlemmer. Den eneste m\xc3\xa5ten \xc3\xa5 se forskjellen p\xc3\xa5 en ekte Turbojugend Oslo-jakke og en generisk jakke, er at den generiske ikke har medlemsnavnet p\xc3\xa5 siden av jakka._NEWLINE_Nettside til TJ Oslo: www.turbojugendoslo.com'